**ДОГОВОР ЗА УСЛУГА**

**№………………………….**

Днес,……….., в град София между:

**„Ей Ес Джи Секюрити“ ООД**, със седалище и адрес на управление: гр. София, бул. „Шипченски проход“ №18. ет. 5/офисен/, офис 505, ЕИК 200214586, представляван от Асен Рачев - Управител, бенефициент по Договор за безвъзмездна помощ № BG05M9OP001-1.008-1235-C01, Процедура BG05M9OP001-1.008 „ДОБРИ И БЕЗОПАСНИ УСЛОВИЯ НА ТРУД“ по Оперативна програма „Развитие на човешките ресурси“ 2014-2020 г., наричано по-долу **ВЪЗЛОЖИТЕЛ,** от една страна,

и

……………………………………………………, със седалище и адрес на управление ………………………………….., ЕИК ……………………., представлявано от ...................................................., в качеството му на ......................................., наричано по-долу **ИЗПЪЛНИТЕЛ**, от друга страна,

Като взеха предвид, че ВЪЗЛОЖИТЕЛЯТ изпълнява Договор за безвъзмездна финансова помощ **BG05M9OP001-1.008-1235-C01,** по процедура BG05M9OP001-1.008 „ДОБРИ И БЕЗОПАСНИ УСЛОВИЯ НА ТРУД“ по Оперативна програма „Развитие на човешките ресурси“ 2014-2020 г., страните се споразумяха за следното:

**І. ПРЕДМЕТ НА ДОГОВОРА**

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да извърши „**Разработване и внедряване на софтуерна система за управление на човешките ресурси“**, съгласно посоченото в представената от ИЗПЪЛНИТЕЛЯ оферта, представляваща неразделна част от настоящия договор (Приложение №1).

**ІІ. ЦЕНА И НАЧИН НА ПЛАЩАНЕ**

Чл. 2. (1) ВЪЗЛОЖИТЕЛЯТ се задължава да заплати на изпълнителя сумата от ...................... (..................................................................), съгласно предложената цена в офертата на изпълнителя (Приложение №1)

(2) Плащането по настоящият договор се извършва, както следва:

- Окончателно плащане в размер на 100% (сто процента) от цената на договора, платима в 30 (тридесет) дневен срок след подписване на финален двустранен приемо-предавателен протокол за доставка, придружен от издаден от Изпълнителя оригинал на фактура за стойността на дължимото окончателно плащане

(3) Плащанията по договора се извършват по сметка на ИЗПЪЛНИТЕЛЯ след издаването на фактура.

(4) В издаваната от ИЗПЪЛНИТЕЛЯ фактура следва да бъде указано, че разходът се извършва по проект "Добра работна среда и по-качествени работни места в "ЕЙ ЕС ДЖИ СЕКЮРИТИ" ООД", Договор за безвъзмездна финансова помощ BG05M9OP001-1.008-1235-C01, по процедура BG05M9OP001-1.008 „ДОБРИ И БЕЗОПАСНИ УСЛОВИЯ НА ТРУД“ по Оперативна програма „Развитие на човешките ресурси“ 2014-2020 г.

**III. СРОК, МЯСТО НА ИЗПЪЛНЕНИЕ, ПРИЕМАНЕ НА УСЛУГАТА**

Чл. 3. (1) Срокът за изпълнение на услугата по чл. 1. е............................календарни дни от подписване на настоящия договор, в съответствие с посочения срок за изпълнение в (Приложение №1) Оферта на ИЗПЪЛНИТЕЛЯ, но не по-късно от крайния срок на Договор за безвъзмездна финансова помощ.

(2) Настоящият договор влиза в сила от датата на подписването му от двете страни.

Чл. 4. Услугата по чл. 1. ще се извърши на адрес: гр. София, бул. „Шипченски проход“ №18. ет. 5/офисен/, офис 505.

Чл. 5. Услугата по чл. 1. се приема и предава, чрез подписване на двустранен приемо-предавателен протокол, по образец на ВЪЗЛОЖИТЕЛЯ.

**IV. ГАРАНЦИЯ ЗА ДОБРО ИЗПЪЛНЕНИЕ**

Чл. 6. (1) При подписване на настоящия договор ИЗПЪЛНИТЕЛЯТ внася гаранция за изпълнение в размер на 5 % от стойноста, посочена в чл. 2, съответно ……….. лева.

(2) Ако гаранцията е като парична сума, същата се превежда по следната банкова сметка на ВЪЗЛОЖИТЕЛЯ:

Банка: …………………………….

BIC: ………………………………

IBAN: ……………………………

(3) В случай на предоставяне на банкова гаранция, валидността й следва да обхваща срок от минимум 90 (деветдесет) дни. Когато формата на гаранцията е банкова гаранция, се представя оригинал на безусловна и неотменяема банкова гаранция.

(4) ВЪЗЛОЖИТЕЛЯТ освобождава гаранцията в срок от 10 (десет) работни дни след цялостното, пълно, качествено и в срок изпълнение на договора, установено с подписване на двустранен протокол, след изтичането на срока по чл. 3, ал. 1 и представяне на оригинал на фактура за последните дължими суми.

(5) ВЪЗЛОЖИТЕЛЯТ има право да задържи от гаранцията за изпълнение сума, равна на дължимите от ИЗПЪЛНИТЕЛЯ неустойки, обезщетения и други плащания по договора. Когато размерът им надвишава размера на гаранцията, ИЗПЪЛНИТЕЛЯТ внася остатъка от сумата до пълния размер на дължимите неустойки, обезщетения и други плащания по договора в срок от 5 дни от получаването на известие от ВЪЗЛОЖИТЕЛЯ.

**V. ПРАВА И ЗАДЪЛЖЕНИЯ НА СТРАНИТЕ**

Чл. 7. ИЗПЪЛНИТЕЛЯТ се задължава:

(1) Да изпълни предмета на настоящия договор с необходимото качество, количество и срок, съгласно настоящия договор;

(2) Да не разпространява конфиденциалната информация, станала му известна при или по повод изпълнение на настоящия договор.

Чл. 8. ИЗПЪЛНИТЕЛЯТ има право:

(1) Да получи уговореното в настоящия договор възнаграждение в посочените срокове и при договорените условия;

(2) Да иска от ВЪЗЛОЖИТЕЛЯ необходимото съдействие за изпълнението на договора.

Чл. 9. ВЪЗЛОЖИТЕЛЯТ се задължава:

(1) Да заплати цената по договора по реда и при условията, посочени в него;

(2) Да не възпрепятства ИЗПЪЛНИТЕЛЯ във връзка с изпълнението на договора;

(3) Да не разпространява конфиденциалната информация, станала му известна при или по повод изпълнение на настоящия договор.

Чл. 10. ВЪЗЛОЖИТЕЛЯТ има право:

(1) Да получи услугата по чл. 1. с необходимото качество, количество и срок, съгласно настоящия договор.

**VI. ПРЕКРАТЯВАНЕ НА ДОГОВОРА**

Чл. 11. Настоящият договор се прекратява:

(1) С окончателното му изпълнение;

(2) По взаимно съгласие, изразено в писмен вид;

(3) При виновно неизпълнение на задълженията на една от страните по договора с 10-дневно писмено предизвестие от изправната до неизправната страна;

(4) При забавяне изпълнението на доставката по чл. 1. с повече от 10 календарни дни. В този случай се дължи и цялата гаранция за добро изпълнение.

**VII. НЕИЗПЪЛНЕНИЕ НА ДОГОВОРА И САНКЦИИ**

Чл. 12. За неизпълнение на сроковете за изпълнение на услугата по чл. 1., указани в настоящия договор, ИЗПЪЛНИТЕЛЯТ заплаща на ВЪЗЛОЖИТЕЛЯ неустойка в размер на 0,5 % за всеки ден закъснение от стойността на договора, но не повече от 10 % от стойността на договора.

**VII. ДОПЪЛНИТЕЛНИ УСЛОВИЯ**

Чл. 13. ИЗПЪЛНИТЕЛЯТ декларира, че е запознат и приема условията на член 3, 4, 5, 6, 11.3 „б” и чл. 14 от Общите условия, приложени към Договор за безвъзмездна финансова помощ BG05M9OP001-1.008-1235-C01. Общите условия са част и от настоящия договор (Приложение № 2).

Чл. 14. Страните по договора декларират, че са запознати с разпоредбите на чл. 1.7 от Общите условия към финансираните по Оперативна програма „Иновации и конкурентоспособност” 2014-2020 договори за безвъзмездна финансова помощ”.

Чл. 15. Страните могат да изменят и допълват клаузите на този договор с двустранни писмени споразумения само след писмено съгласуване с Управляващият орган на Оперативна програма „Развитие на човешките ресурси“ 2014-2020 г.

Чл. 16. Всеки спор или претенция, свързани с изпълнението или тълкуването на настоящия договор, ще бъде решаван между страните, чрез взаимни преговори до постигане на съгласие, а при непостигане на такова, ще бъде прилагано действащото законодателство в Република България.

Неразделна част от настоящият договор са следните приложения:

Приложение №1 Оферта на ИЗПЪЛНИТЕЛЯ с ценово и техническо предложение

Приложение №2 Общи условия към финансираните по Оперативна програма „Развитие на човешките ресурси“ 2014-2020 г. договори за предоставяне на безвъзмездна финансова помощ.

**Кореспонденцията по договора ще се осъществява в писмена форма:**

При промяна на посочените данни, всяка от страните е длъжна да уведоми другата в най-кратък срок за настъпване на промяната.

1. От страна на ВЪЗЛОЖИТЕЛЯ:

Име:

Длъжност:

Адрес за кореспонденция:

Телефон:

Електронен адрес:

2. От страна на ИЗПЪЛНИТЕЛЯ:

Име:

Длъжност:

Адрес за кореспонденция:

Телефон:

Електронен адрес:

Настоящият договор се подписа в 2 (два) еднообразни екземпляра, по един за всяка страна.

ВЪЗЛОЖИТЕЛ:........................... ИЗПЪЛНИТЕЛ:....................................